A’tope’: mahonit nok aanh ein
A’tope’: mahonit nok aanh ein
(Efesus 6 : 1-4)
On naan amsa’ ri’aan ein! Hi es-es ate ro he mtornaat ma mutniin ho mahoint ein, natuin naan es re’ pantas, natuin hit Usi’ In romin. Anbi Suur Akninu’ Uisneno matu’i mnak, “Ho ro he mhormaat ho aina’ ma ho ama’.” Rasi re’ ia, Uisneno In Kabin ma Prenat ahunut re’ anpaek rais manba’an. Fin oras Uisneno nasanut aprenat naan, In nahake’ msa’ rais manba’an am nak, “Karu ho mmoe’ mutuin on naan, ho of mupein tetus-athoen, ma ho mupein oras he mmoin maan ii, ro ‘roo.”
On naan amsa’, mahoint ein! Hi kais mitoo’, ammaheek, ma mbeos hi aanh ein rafu’-rafu’, natuin naan of anmoe’ sin nato’on amsa’. Reko nneis, am’urus sin rek-reko, ma minoni’ sin ammurai na’ko sin aan’-ana’ fe’, he sin natuin Uisneno In ranan. Karu sin nmo’en sanat, miruru ma mikrira’ sin raan reko re’ amneot ma amnonot natuin Uisneno In romin.
Dikutip dari: Uisneno In Kabin ma Prenat, Uab Amarasi, UBB GMIT, Kupang, 2015